Folketing
2007-03-13

Det er jo sådan set det enkle og udmærkede mål, og jeg synes ikke, vi har noget at lade hinanden høre i forhold til, at det er en målsætning, som vi allerede har arbejdet på i omkring 15 år. Vi synes også, det er meget fornuftigt, at vi får en ændring og et mere samlet overblik over vejledningen. Der er ingen tvivl om, at vi bruger rigtig, rigtig mange ressourcer på det, ikke kun økonomiske ressourcer, men også menneskelige ressourcer. Og nogle af de menneskelige ressourcer er også tid: tid, som kan gå fra undervisningen, og tid, som kan gå fra andre forløb. Derfor håber vi meget, at nogle af de her ting vil blive set i forhold til det, der i øvrigt foregår inden for skolens ramme, sådan at vejledningen og det at arbejde med sin fremtid ikke bliver noget, som opleves adskilt fra skolens øvrige aktiviteter. Vi har længe ønsket os, at der blev lavet krav til vejledernes uddannelse.